Nigrakapa vanelo

La Nigrakapa vanelo (Vanellus tectus, laŭ kiu ankaŭ Nigrakrona vanelo, sed tio estas rezervita al tiel nomita specio Nigrakrona vanelo) estas granda birdo de la genro Vanellus, grupo de grandaj vadbirdoj de la familio de ĥaradriedoj. Ĝi estas loĝanta reproduktanto tra sub-Sahara Afriko ekde Senegalio ĝis Etiopio, kaj ĉefe en Kenjo, Somalio kaj norda Ugando, kvankam ĝi kutimas sezonajn moviĝojn.

 Aspekto 
eta|maldekstre|230ra|V. t. tectus, Senegalo.
Ili estas facile videblaj kaj rekoneblaj birdoj. Ili estas mezgrandaj (26 cm longaj) vadbirdoj kun nigraj vertikala brusta strio kaj kapo, escepte blankaj frunto, mentono kaj okula strio. Estas fajna nigra kresto kiel tiu de Eŭrazia vanelo kaj beko -kun nigra pinto- kaj kruroj estas ruĝaj. La vosto estas blankaj kaj ties pinto nigra. La dorso estas helgrizbruna kaj la ventro blanka. Ambaŭ seksoj estas similaj.

Dumfluge estas videbla blanka strio inter nigraj bordaj plumoj kaj brunaj korpaj supre. Sube estas blankaj kaj nigraj ĉeborde.

 Subspecioj 
En Kenjo kunekzistas du subspecioj, nome V. t. latifrons ĉefe en oriento kaj V. t. tectus ĉefe en nordokcidento. V. t. latifrons havas pli grandan blankan fruntan makulon kaj troviĝas en Somalio kaj Kenjo. V. t. tectus en Etiopio, Kenjo, Ugando, Mauritanio kaj Senegalio.

 Kutimoj 
Tiu specio estas komuna reproduktanto en sekaj malaltaj medioj proksimaj de akvo. Ĝi ofte manĝas en pli sekaj medioj, kiel golfejoj, herbejoj, manĝoplukante insektojn kaj aliajn senvertebrulojn el la planko, ĉefe dumnokte. La ino demetas du aŭ tri ovojn en surgrunda skrapotruo. Kiam ili reproduktiĝas kolonie, ili povas esti agresemaj kontraŭ entruduloj. Ili loĝas laŭ paroj aŭ grupoj.

La nigrakapa vanelo (Vanellus tectus) havas metalecan alvokon tink-tink similan al tiu de Armita vanelo.

 Referenco 

 Shorebirds - An Identification Guide to the Waders of the World de John Marchant, A. J. Prater kaj Peter Hayman, ISBN 0-395-60237-8 kaj ISBN 0-7099-2034-2.

Kategorio:Vanellus
Kategorio:Birdoj de Afriko